smcproject/ml-wiki-sentences huggingface dataset:
നിരവധി സങ്കരയിനങ്ങൾ ഉദ്യാനങ്ങളിൽ നട്ടുവളർത്തുന്നുണ്ട്.
ഇനോത്തീരാ ജിനസിൽ 100 സ്പീഷീസുകൾ ഉണ്ട്.
പുഷ്പപടങ്ങൾ മഞ്ഞയോ വെളുപ്പോ ആയിരിക്കും.
ജനിതകപഠനത്തിൽ ഈ ജീനസിന് പ്രമുഖമായ സ്ഥാനമുണ്ട്.
ഡി വ്രീസിന്റെ മ്യൂട്ടേഷൻ (mutation) പഠനവുമായുള്ള ബന്ധം മൂലം ഈനോത്തീറ ലാമാർക്കിയാന (Oenothera lamarckiana) എന്ന സസ്യം വളരെയധികം പ്രാധന്യമർഹിക്കുന്നു.
ഫ്യൂഷിയ ജീനസിലെ നിരവധി സങ്കരയിനങ്ങൾ പൂന്തോട്ടങ്ങളിൽ ചട്ടികളിൽ നട്ടു വളർത്തുന്നു.
നർത്തകി (dancing girl) എന്ന അപരനാമമുള്ള ഫ്യൂഷിയാ ഫുൾജെൻസിന്റെ പൂക്കൾ അതിമനോഹരങ്ങളാണ്.
ചിലതിന്റെ മാംസളമായ കായ്കൾ ഭക്ഷ്യയോഗ്യമാകുന്നു.
ഈനോത്തിറ, ക്ലാർക്കിയ, ഗോഡെലിയ എന്നിവ വേലിച്ചെടികളായി വച്ചുപിടിപ്പിക്കാറുണ്ട്.
അവലംബം പുറംകണ്ണികൾ http://www.photomazza.com/?
Onagraceae-archivio-fotografico-di%5Bപ്രവർത്തിക്കാത്ത+കണ്ണി%5D http://species.wikimedia.org/wiki/Onagraceae http://www.eol.org/pages/4333
ഒഥല്ലോ കോട്ട ഇംഗ്ലീഷ് വിലാസം https://ml.wikipedia.org/wiki/Othello_Castle
വടക്കൻ സൈപ്രസിൽ ഫാമഗുസ്തയുടെ ഹൃദയഭാഗത്തു സ്ഥിതി ചെയ്യുന്ന ഒരു കോട്ടയാണ് ഒഥല്ലോ കോട്ട .
ഒഥല്ലോ ടവറെന്ന പേരിലും ഈ കോട്ട പ്രശസ്തമാണ്.
സൈപ്രസിലെ അമ്മോകോസ്റ്റോസ് ജില്ലയിൽ സ്ഥിതി ചെയ്യുന്നതിനാൽ ഇത് അമ്മോകോസ്റ്റോസ് കോട്ട എന്ന അപരനാമത്തിലും അറിയപ്പെടുന്നു.
പ്രശസ്ത നാടകകൃത്തായിരുന്ന വില്യം ഷേക്സ്പിയറുടെ നാടകമായ ഒഥല്ലോയിൽ നിന്നാണ് കോട്ടയ്ക്കു ഈ പേരു ലഭിച്ചത്.
ഷേക്സ്പിയർ നാടകത്തിൽ, ഒഥല്ലോ എന്ന മൂർ, സൈപ്രസിലേക്ക് തൻറെ യജമാനന്മാരാൽ അയക്കപ്പെട്ട ഒരു വെനീഷ്യൻ കമാണ്ടർ ആയിരുന്നു.
നാടകത്തിന്റെ രണ്ടാം അദ്ധ്യായത്തിൽ സൈപ്രസിലെ ഒരു തുറമുഖത്തിലും കൊട്ടാരത്തിലെ ഒരു ഹാളിലുമായി നാടകത്തിന്റെ രംഗങ്ങൾ സജ്ജീകരിച്ചിരിക്കുന്നു.
എന്നാൽ വില്യം ഷേക്സ്പിയർ സൈപ്രസോ അവിടെയുള്ള പട്ടണങ്ങളോ ഒരിക്കലും സന്ദർശിച്ചിരുന്നില്ല എന്നുള്ളതാണ് യാഥാർത്ഥ്യം .
പക്ഷേ, 1500-കളുടെ തുടക്കത്തിൽ സൈപ്രസിലെ ഗവർണറായിരുന്ന സർ ക്രിസ്റ്റോഫോറോ മോറോയുടെ കഥ വില്യം ഷേക്സ്പിയർ കേട്ടിരുന്നു.
മോറോയുടെ യുവതിയായ പത്‍നി സൈപ്രസിൽനിന്നു മടങ്ങിപ്പോകുന്നതിനിടെ കടൽയാത്രയിൽ മരണപ്പെട്ടിരുന്നു.
സർ ക്രിസ്റ്റോഫോർ ഒരു മൂർ ആയിരുന്നില്ല, എന്നിരുന്നാലും അദ്ദേഹത്തിന്റെ കുടുംബനാമം വില്യം ഷേക്സ്പിയറെ തന്റെ നാടകത്തിലെ പ്രധാന കഥാപാത്രത്തിന് വേണ്ടി മാറ്റിയെഴുതുന്നതിലേയ്ക്കു നയിച്ചുവെന്നുവേണം കുരുതാൻ.
ചരിത്രം ഒഥല്ലോ കോട്ട
ശത്രുക്കളിൽ നിന്ന് സംരക്ഷണം നേടുന്നതിന് വേണ്ടി സൈപ്രസിലെ ഭരണാധികാരിയായിരുന്ന ലുസിഗ്നൻസാണ് പതിനാലാം നൂറ്റാണ്ടിൽ ഒഥല്ലോ കോട്ട നിർമ്മിച്ചത്.
ഫമഗുസ്റ്റയുടെ പ്രധാനകവാടമായും ഈ കോട്ട അക്കാലത്ത് ഉപയോഗിച്ചിരുന്നു.
കോട്ടയ്ക്കു ചുറ്റും ആഴമേറിയ കിടങ്ങുകൾ നിർമ്മിച്ചിരുന്നതിനാൽ ഫമഗുസ്റ്റ തുറമുഖത്തിന് ശത്രുക്കളുടെ ആക്രമണങ്ങളിൽനിന്നും പൂർണ്ണസംരക്ഷണം ലഭിച്ചിരുന്നു.
ഒഥല്ലോ കോട്ട സൈപ്രസ് വെനീസിനു കൈമാറിയതിനുശേഷം ക്യാപ്റ്റൻ നിക്കോളാസ് ഫോസ്കാരിയുടെ നേതൃത്വത്തിൽ ഇത് പുനഃരുദ്ധാരണം ചെയ്യപ്പെട്ടു.
ചില കണക്കുകൾ പ്രകാരം, 1481-ൽ ഫമഗുസ്റ്റയിലെ കോട്ട സന്ദർശിച്ച ലിയനാർഡോ ഡാ വിഞ്ചി കോട്ടയുടെ പുനരുദ്ധാരണത്തിൽ ഏർപ്പെട്ടിരുന്നതായി പറയപ്പെടുന്നു.
വെനീസിന്റെ കയ്യിൽ നിന്നും 1570-ൽ തുർക്കികൾ കോട്ട കൈക്കലാക്കിയതിനുശേഷം കോട്ടയുടെ കോണിൽ കൊത്തളങ്ങളും ഭിത്തികളും നിർമ്മിക്കപ്പെട്ടു.
1571 വരെ ഏകദേശം ഒരു വർഷത്തോളം ഈ കോട്ട  തുർക്കികളുടെ കൈവശത്തിലായിരുന്നു.
കോട്ടയ്ക്ക് 'ടോക്സോട്ടി ബാസ്റ്റിയൻ', 'മാർട്ടിനെഗോ ബാസ്റ്റിയൻ', മറൈൻഗേറ്റിലെ ബാസ്റ്റിയൻ എന്നീ മൂന്ന് കൊത്തളങ്ങളുണ്ട്.
കോട്ടയുടെ രണ്ട് വാതിലുകളിലൊന്ന് കരയിലേയ്ക്കും മറ്റൊന്ന് കടലിലേയ്ക്കും തുറക്കുന്ന രീതിയിലുള്ളതാണ്.
1900-ൽ പ്രദേശത്ത് പടർന്നുപിടച്ച മലേറിയയിൽ നിന്ന് രക്ഷ നേടുന്നതിന് വേണ്ടി ബ്രിട്ടീഷുകാർ കോട്ടയുടെ കിടങ്ങിലെ ജലം മുഴുവൻ വറ്റിക്കുകയുണ്ടായി.
2014-ൽ ഈ കോട്ട പുനർനിർമ്മാണം നടത്തിയതിനുശേഷം 2015 ജൂലായ് 3 ന് പ്രവേശനത്തിനായി പൊതുജനങ്ങൾക്ക് തുറന്നുകൊടുത്തു .
രൂപകല്പന ഒഥല്ലോ കോട്ടയുടെ ഗ്രൗണ്ട് പ്ലാൻ (1918)
വെനീസുകാരുടെ വരവോടെ കോട്ടയും നഗരമതിലുകളും പുനർനിർമ്മിക്കപ്പെട്ടു.
കോട്ടയുടെ പ്രധാന പ്രവേശന കവാടത്തിനു മുകളിൽ വെനീസിന്റെ പ്രതീകമായ ലയൺ ഓഫ് സെയിന്റ് മാർക്ക് മാർബിൾക്കല്ലിൽ കൊത്തിവച്ചിട്ടുണ്ട് അതോടൊപ്പം കോട്ട പുനർനിർമ്മിച്ച വ്യക്തിയായ ക്യാപ്റ്റൻ നിക്കോളാസ് ഫോസ്കാരിയുടെ പേരും വർഷവും (വർഷം 1492) രേഖപ്പെടുത്തിയിട്ടുണ്ട്.
റിപ്പബ്ലിക്ക് ഓഫ് വെനീസ് കോട്ടയുടെ മുൻകാലത്തെ ചതുരാകൃതിയുലുണ്ടായിരുന്ന ടവറുകളെ വ്യത്താകൃതിയിലേയ്ക്കു മാറ്റി.
കോട്ടയുടെ മതിലുകൾക്ക് ഏകദേശം 3.5 കിലോമീറ്റർ നീളവും നാലു മീറ്റർ വീതിയും 10 മീറ്റർ പൊക്കവുമുണ്ട് .
കോട്ട മൈതാനത്ത് ഏകദേശം നാന്നൂറു വർഷത്തോളം പഴക്കമുള്ള ധാരാളം പീരങ്കികൾ സ്ഥിതിചെയ്യുന്നു.
അവയിൽ ചിലത് ചെമ്പുകൊണ്ടും മറ്റു ചിലത് ഇരുമ്പുകൊണ്ടും നിർമ്മിച്ചവയാണ്.
കമാനങ്ങളുള്ള മേൽക്കൂരയുടെ ബൃഹത്തായ നിർമ്മാണം ഗോത്തിക് മാതൃകയിലായിരുന്നു.
ലൂസിഗ്നൻസിന്റെ കാലഘട്ടത്തിൽ നിർമ്മിക്കപ്പെട്ട ഒരു വലിയ അടുക്കളയും ഒരു ലഘു ഭോജനശാലയും അനേകം കിടക്കകളുള്ള ഒരു ശയനമുറിയും ഈ കോട്ടയിലുണ്ട്.
ഇന്ന് ഒഥല്ലോ കോട്ട ഒരു മ്യൂസിയമായാണ് പ്രവ്രത്തിക്കുന്നത്.
ചിത്രശാല ഒഥല്ലോ കോട്ടയുടെ ഒരു കാഴ്ച ഒഥല്ലോ കോട്ട ലയൺ ഓഫ് സെയിന്റ് മാർക്ക് ഒഥല്ലോ കോട്ടയുടെ ഗ്രൗണ്ട് പ്ലാൻ (1918) ഒഥല്ലോ കോട്ടയിലെ ഒരു ആർച്ച് മേൽക്കൂര അവലംബം ↑ Claimed by Cyprus ↑ https://www.spottinghistory.com/view/3390/othello-castle/ ↑ http://www.cyprus44.com/famagusta/othello-tower.asp ↑ http://www.cypnet.co.uk/ncyprus/city/famagusta/othello.htm ↑ https://www.cyprusisland.net/cyprus-castles/othello-castle ↑ https://www.kiprinform.com/en/sights_of_cyprus/othello-castle/ Othello Castle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒനാസെംനോജീൻ അബിപർവോവെക് ഇംഗ്ലീഷ് വിലാസം https://ml.wikipedia.org/wiki/Onasemnogene_abeparvovec
സ്‌പൈനൽ മസ്‌കുലർ അട്രോഫി എന്ന രോഗത്തിൻറെ ജീൻ തെറാപ്പിക്കുള്ള ഒരു മരുന്നാണ് AVXS-101 എന്ന് സാധാരണയായി അറിയപ്പെടുന്നതും സോൾജീൻസ്മ എന്ന വ്യാപാരനാമത്തിൽ വിപണിയിൽ ലഭ്യമായതുമായ ഒനാസെംനോജീൻ അബിപർവോവെക് ( INN ) ലോകത്ത് നിലവിലുള്ളതിൽ ഏറ്റവും വില കൂടിയ ജീവൻരക്ഷാ മരുന്നാണിത്.
യുഎസ് ഫുഡ് ആന്റ് ഡ്രഗ് അഡ്മിനിസ്‌ട്രേഷന്റെ അനുമതി ലഭിച്ചിട്ടുള്ള ഈ മരുന്നിന് 2.125 മില്ല്യൺ ഡോളറാണ് വില.
(1,47,41,12,50,000 രൂപ).
പാരമ്പര്യ രോഗമായ സ്‌പൈനൽ മസ്‌കുലാർ അട്രോഫി ശരീരത്തിലെ മസിലുകളുടെ പ്രവർത്തനത്തെ ദുർബലപ്പെടുന്ന രോഗമാണ്.
രോഗം സങ്കീർണമാവുന്നത് കുഞ്ഞുങ്ങളുടെ മരണത്തിലേക്കോ ചലനശേഷി ഇല്ലാത്ത അവസ്ഥയിലേക്കോ നയിക്കുന്നു.
ജീവൻരക്ഷാ ഉപാധികളോടെ ജീവിതകാലം മുഴുവൻ തുടരേണ്ട അവസ്ഥയിലും കാണാറുണ്ട്.
എന്നാൽ ജീൻ തെറാപ്പിയിലൂടെ ഈ രോഗം ഭേദമാക്കാൻ കഴിയുന്നു.
എസ്എംഎൻ 1 (SMN1) ജീനിൽ മ്യൂട്ടേഷൻ സംഭവിക്കുന്നതുകൊണ്ടുണ്ടാകുന്ന ഈ അവസ്ഥ വളരെ ഗുരുതരമായ ന്യൂറോമസ്കുലാർ ഡിസോർഡറാണ്.
മോട്ടോർ ന്യൂറോണുകളുടെ നിലനിൽപ്പിന് അത്യാവശ്യമായ എസ്.എം.എൻ (SMN) പ്രോട്ടീനുകളുടെ അളവ് അത് കുറയ്ക്കുന്നു.
ഫ്രഞ്ച് ഗവേഷകരുടെ മുൻകാല കണ്ടുപിടിത്തങ്ങളെ അടിസ്ഥാനമാക്കി യുഎസ് ബയോടെക്നോളജി കമ്പനിയായ നൊവാർട്ടിസിന്റെ ഒരു ഉപവിഭാഗം ആയ AveXis ആണ് ഈ മരുന്ന് വികസിപ്പിച്ചെടുത്തത്.
സ്വിറ്റ്സർലൻഡ് ആസ്ഥാനമാക്കി പ്രവർത്തിക്കുന്ന കമ്പനിയാണ് നോവാർട്ടിസ് .
രണ്ട് വയസ്സിൽ താഴെയുള്ള കുഞ്ഞുങ്ങളിലാണ് സോൾജീൻസ്മ (zolgensma) എന്ന മരുന്ന് ഉപയോഗിച്ചുള്ള ജീൻ തെറാപ്പി ഫലപ്രദമാവുന്നത്.
സാധാരണ പാർശ്വഫലങ്ങളിൽ ഛർദ്ദിയുണ്ടാക്കുകയും കരൾ എൻസൈമുകളെ വർദ്ധിപ്പിക്കുകയും ചെയ്യുന്നു.
വൈദ്യശാസ്ത്ര ഉപയോഗത്തിനായി അമേരിക്കൻ ഐക്യനാടുകളിൽ 2019 ലും 2020 ൽ ജപ്പാനിലും യൂറോപ്യൻ യൂണിയനിലും ഒനാസെംനോജെൻ അബെപർവോവക്കിന് അംഗീകാരം ലഭിച്ചു.
സർവൈവൽ മോട്ടോർ ന്യൂറോൺ 1 (എസ്എംഎൻ 1) ജീനിൽ മ്യൂട്ടേഷന്റെ ഫലമായി ഉണ്ടാകുന്ന സുഷുമ്‌ന മസ്കുലർ അട്രോഫി ചികിത്സിക്കാൻ ഒനാസെംനോജീൻ അബിപർവോവെക് നിർദ്ദേശിക്കുന്നു.
കൊച്ചുകുട്ടികളിൽ പ്രധാനമായും ജനിതക തകരാറ് പേശികളുടെ പ്രവർത്തനം ക്രമാനുഗതമായി നഷ്ടപ്പെടുന്നതിനും മരണത്തിനും കാരണമാകുന്നു.
എസ്‌എം‌എ ഉള്ള രണ്ട് വയസ്സ് വരെ പ്രായമുള്ള കുട്ടികളിൽ രോഗലക്ഷണങ്ങൾ ഉണ്ടാകുന്നതിന് മുമ്പ് ഇൻട്രാവീനസ് ഫോർമുലേഷനിൽ ഇത് ഉപയോഗിക്കാൻ യുണൈറ്റഡ് സ്റ്റേറ്റ്സിൽ അംഗീകാരം ലഭിച്ചു.
യൂറോപ്യൻ യൂണിയനിൽ ഇത് ചികിത്സയ്ക്കായി നിർദ്ദേശിച്ചിരിക്കുന്നു: എസ്‌എം‌എൻ‌1 ജീനിൽ‌ ഒരു ബൈ-അല്ലെലിക് മ്യൂട്ടേഷനും എസ്‌എം‌എ ടൈപ്പ് 1 ന്റെ ക്ലിനിക്കൽ ഡയഗ്നോസിസും ഉള്ള 5q സ്പൈനൽ മസ്കുലർ അട്രോഫി (എസ്‌എം‌എ) ഉള്ള ആളുകൾ അല്ലെങ്കിൽ SMN1 ജീനിൽ ഒരു ബൈ-അല്ലെലിക് മ്യൂട്ടേഷനും SMN2 ജീനിന്റെ മൂന്ന് പകർപ്പുകളും വരെയുള്ള 5q SMA ഉള്ള ആളുകൾ
കരളിനെ സംരക്ഷിക്കുന്നതിനായി കോർട്ടികോസ്റ്റീറോയിഡുകളോടൊപ്പമാണ് മരുന്ന് ഉപയോഗിക്കുന്നത്.
ഒനാസെംനോജെൻ അബെപർവൊവെക് നൽകുന്നതിന് തലേദിവസം ആരംഭിച്ച് കുറഞ്ഞത് രണ്ട് മാസമെങ്കിലും കോർട്ടികോസ്റ്റീറോയിഡുകൾ ഉപയോഗിക്കാൻ ശുപാർശ ചെയ്യുന്നു.
കരളിന്റെ തകരാറുകൾ തുടരുകയാണെങ്കിൽ, കോർട്ടികോസ്റ്റീറോയിഡുകളുടെ കൂടുതൽ ഉപയോഗം ശുപാർശ ചെയ്യുന്നു.
ഒതളം ഇംഗ്ലീഷ് വിലാസം https://ml.wikipedia.org/wiki/Cerbera_odollam
അപ്പോസൈനേസി സസ്യകുടുംബത്തിൽ പെടുന്ന അധികം വലിപ്പമില്ലാത്ത ഒരിനം വൃക്ഷമാണ് ഒതളം .
ശാസ്ത്രനാമം സെർബെറാ ഒഡോളം (Cerbera odollum) .
ചതുപ്പുനിലങ്ങളിലും കായലോരങ്ങളിലും മറ്റു ജലാശയതീരങ്ങളിലും വളരുന്ന ഈ വൃക്ഷം ഇന്ത്യ , ശ്രീലങ്ക , ലക്ഷദ്വീപ് എന്നിവിടങ്ങളിൽ സാധാരണയായി കണ്ടുവരുന്നു.
ഒതളത്തിന്റെചിത്രീകരണം
ഒതളത്തിന്റെ വിത്ത്, പട്ട, ഇല, കറ എന്നിവ കടുത്ത വിഷമാണ്.
ഇലയും പാലുപോലുള്ള കറയും ഛർദ്ദിയുണ്ടാക്കുന്നതും വിരേചകവുമാണ്.
ഒതളങ്ങയിൽ നിന്നും സെറിബെറിൻ (cereberin), ഒഡോളിൻ (odollin) തുടങ്ങിയ പദാർഥങ്ങൾ വേർതിർച്ചെടുത്തിട്ടുണ്ട്.
ഈ വസ്തുക്കളാണ് ഇതിലെ വിഷാംശത്തിനു നിദാനം.
മഞ്ഞരളി യിൽ ധാരാളമുള്ള തെവറ്റിൻ (thevetin) എന്ന വിഷവസ്തു ഒതളങ്ങയിലും അടങ്ങിയിട്ടുണ്ട്.
ലിനോലിയിക് അമ്ലം (16.4%), പാൽമിറ്റിക് അമ്ലം (30%) എന്നിവയും ഒതളങ്ങയിൽ അടങ്ങിയിട്ടുണ്ട്.
കായ തിന്നാൽ തുടർച്ചയായ ഛർദിയും ശരീരത്തിനു ബലക്ഷയവും അനുഭവപ്പെടുന്നു.
പലപ്പോഴും മരണവും സംഭവിക്കാറുണ്ട്.
മീൻ പിടിക്കാനുള്ള വിഷമായും ഒതളങ്ങ ഉപയോഗിക്കുന്നു.
അഭിപ്രായസ്ഥിരതയില്ലാത്തവരെ സൂചിപ്പിക്കുന്നതിന് വെള്ളത്തിൽ ഒതളങ്ങാ പോലെ എന്നൊരു ഭാഷാശൈലി പ്രചാരത്തിലുണ്ട്.
ഒതളത്തിലെ വിഷം
ആത്മഹത്യാവൃക്ഷം എന്നറിയപ്പെടുന്ന ഒതളം പണ്ടു ധരിച്ചുവച്ചിരുന്നതിനേക്കാൾ എത്രയോ പേർ ഇന്ത്യയിൽ മരിക്കാൻ കാരണമാവുന്നുണ്ടെന്നാണ്‌ പുതിയ അറിവ്‌.
മറ്റേതൊരു സസ്യജന്യമായ വിഷത്തേക്കാൾ ഒതളങ്ങയാണ്‌ ആത്മഹത്യയ്ക്ക്‌ ഉപയോഗിക്കുന്നത്‌.
കേരളത്തിലെ ആത്മഹത്യകളിൽ പത്തിലൊന്നിൽ ഒതളങ്ങയാണ്‌ കാരണക്കാരൻ, സസ്യജന്യവിഷങ്ങൾ ഉപയോഗിച്ചുള്ളവയിൽ പകുതിയോളവും.
1989-90 കാലഘട്ടത്തിൽ കേരളത്തിൽ നടന്ന 500 മരണങ്ങളിലെങ്കിലും ഒതളങ്ങ കാരണമായിട്ടുണ്ടാവുമെന്നു കരുതുന്നു.
എത്രയോ കൊലപാതങ്ങളിലും ഒതളങ്ങ ഉപയോഗിച്ചിട്ടുണ്ടാവും എന്നാണു കരുതുന്നു.
സാധാരണ രീതികൾ ഉപയോഗിച്ച്‌ ഒതളവിഷം മൂലമാണോ മരണം എന്നു കണ്ടുപിടിക്കാൻ പ്രയാസമാണ്‌.
ഉഗ്രശേഷിയുള്ള ദ്രാവക ക്രോമറ്റോഗ്രാഫി ഉപയോഗിച്ച്‌ പരിശോധിക്കുമ്പോൾ മനസ്സിലാവുന്നത്‌ ശ്രദ്ധിക്കാതെപോയിരുന്ന പല മരണങ്ങളിലും ഒതളത്തിന്റെ സ്വാധീനമുണ്ടെന്നാണ്‌.
പല ആത്മഹത്യകളും കൊലപാതകങ്ങളുമായിരിക്കാമെന്ന് ഒരു ഫ്രെഞ്ച്‌ പഠനം അഭിപ്രായപ്പെടുന്നു.
ഒതളം ഉപയോഗിച്ച്‌ ഇന്ത്യയിൽ നടക്കുന്ന കൊലപാതകങ്ങളിൽ ഇരകൾ മുക്കാലും സ്ത്രീകളാണ്‌.
വിവാഹം കഴിഞ്ഞെത്തുന്ന കുടുംബങ്ങളിൽ അനുയോജ്യയല്ലെന്ന് വന്നാൽ യുവതികളായ വധുക്കളെ കൊന്നുകളയുന്നതു കൊണ്ടാണിതെന്ന് മുകളിലെ പഠനം അഭിപ്രായപ്പെടുന്നു.
ഇലകളും പൂക്കളും
കാലങ്ങളോളം ഒതളം ഒരു വിഷവസ്തുവായി ഉപയോഗിച്ചതിന്റെ ചരിത്രം മഡഗാസ്കറിനുണ്ട്‌ .
ഒരു വർഷം 3000 പേരോളം (ഒരു തലമുറയിൽ 50000 പേർ) മരിക്കാനുള്ള കാരണം ഒതളങ്ങയായിരുന്നു.
സത്യം തെളിയിക്കാൻ ഒതളങ്ങ തീറ്റിക്കുമായിരുന്നു.
സത്യമേ ചെയ്തുള്ളുവെങ്കിൽ ഒന്നും പറ്റാതെ രക്ഷപ്പെടും.
പലപ്പോഴും സത്യം തെളിയിക്കാനുള്ള വ്യഗ്രതയിൽ പരീക്ഷണത്തിന്‌ ആൾക്കാർ സ്വന്തമായി മുന്നോട്ടുവന്നിരുന്നു.
ഒറ്റത്തവണ 6000 പേർ വരെ മരിച്ച സംഭവമുണ്ടത്രേ.
1861-ൽ ഇത്‌ നിരോധിച്ചു.
എന്നാലും, ഇപ്പോഴും മഡഗാസ്കറിൽ പലയിടത്തും ഇതു നിലനിൽക്കുന്നുണ്ടെന്നു വിശ്വസിക്കുന്നു.
കാൻസറിന്‌ എതിരെ ഒരു ഔഷധമാവാനുള്ള സാധ്യത ഒതളങ്ങയിൽ നടത്തിവരുന്ന ഗവേഷണങ്ങൾ നൽകുന്നുണ്ട്‌.
ഇതേക്കുറിച്ച് കൂടുതൽ പഠനങ്ങൾ നടന്നുവരുന്നു.
ഒരു ജൈവഇന്ധനമായും ഒതളങ്ങ പരീക്ഷിച്ചുവരുന്നു.
ഒതളത്തിന്റെ തളിര് അവലംബം പുറത്തേക്കുള്ള കണ്ണികൾ http://ntbg.org/plants/plant_details.php?plantid=2603 Archived 2013-02-25 at the Wayback Machine .
http://io9.com/5841540/10-of-the-worlds-deadliest-plants-++-and-how-they-kill-you Archived 2012-11-19 at the Wayback Machine .
http://rmbr.nus.edu.sg/dna/organisms/details/302%5Bപ്രവർത്തിക്കാത്ത+കണ്ണി%5D http://www.ncbi.nlm.nih.gov/pubmed/15507323 വിക്കിസ്പീഷിസിൽ Cerbera odollam എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cerbera odollam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒതേനന്റെ മകൻ
എക്സൽ പ്രോഡക്ഷന്റെ ബാനറിൽ എം. കുഞ്ചാക്കോ സംവിധാനം ചെയ്തുനിർമിച്ച മലയാളചലച്ചിത്രമാണ് ഒതേനന്റെ മകൻ .
എക്സൽ പ്രൊഡക്ഷൻസ് തന്നെ വിതരണം ചെയ്ത ഈ ചിത്രം 1970 ഓഗസ്റ്റ് 14-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ - ഒതേനൻ പ്രേംനസീർ - അമ്പു രാഗിണി - കുഞ്ഞി ഷീല - ഉണ്ണിമാതു കെ.പി. ഉമ്മർ - ചന്തൂട്ടി വിജയശ്രീ - കുങ്കി അടൂർ ഭാസി - നാടുവാഴി പ്രേംജി - കോമക്കുറുപ്പ് എസ്.പി. പിള്ള - അനുക്കൻ കവിയൂർ പൊന്നമ്മ - നാണി ആലുമ്മൂടൻ - കോമൻ നായർ ജി.കെ. പിള്ള - കുങ്കൻ അടൂർ പങ്കജം - ഉപ്പാട്ടി പങ്കജവല്ലി - ഉണിച്ചിറ ഗോവിന്ദൻ‌കുട്ടി അടൂർ - വടക്കുപാട്ടെ കാരണവർ കോട്ടയം ചെല്ലപ്പൻ - തെക്കുപാട്ടെ കാരണവർ മണവാളൻ ജോസഫ് - ചാപ്പൻ ചേർത്തല കാഞ്ചന - കുങ്കിയുടെ അമ്മ.
പിന്നണിഗായകർ കെ.ജെ. യേശുദാസ് ബി. വസന്ത പി. സുശീല എം.ജി. രാധാകൃഷ്ണൻ അണിയറയിൽ ബാനർ - എക്സൽ പ്രൊഡക്ഷൻസ് വിതരണം - എക്സൽ പ്രൊഡക്ഷൻസ് തിരക്കഥ, സംഭാഷണം - എൻ. ഗോവിന്ദൻകുട്ടി സംവിധാനം, നിർമ്മാണം - എം. കുഞ്ചാക്കോ ഛായാഗ്രഹണം - സി. രാമചന്ദ്രൻ ചിത്രസംയോജനം - എസ്.പി.എൻ. കൃഷ്ണൻ കലാസംവിധാനം - ജെ.ജെ. മിറാൻഡ സംഗീതം - ജി. ദേവരാജൻ ഗാനരചന - വയലാർ രാമവർമ്മ ഗാനങ്ങൾ സംഗീതം - ജി. ദേവരാജൻ ഗാനരചന - വയലാർ രാമവർമ്മ ക്ര.
ഗാനം ആലാപനം 1 വെള്ളോട്ടു വളയിട്ടു കമ്മലിട്ടു പി സുശീല 2 ഒന്നാനാം കുളക്കടവിൽ ബി വസന്ത, കോറസ് 3 യാമിനി യാമിനി പി സുശീല 4 അങ്കപ്പട്ടു ഞൊറിഞ്ഞുടുത്തു കെ ജെ യേശുദാസ് 5 രാമായണത്തിലെ സീത എം ജി രാധാകൃഷ്ണൻ, പി ലീല 6 ചന്ദ്രനുദിയ്ക്കുന്ന ദിക്കിൽ കെ ജെ യേശുദാസ്, ബി വസന്ത 7 കദളീവനങ്ങൾക്കരികിലല്ലോ പി സുശീല 8 ഗുരുവായൂരമ്പല നടയിൽ കെ ജെ യേശുദാസ് 9 മംഗലംകുന്നിലെ കെ ജെ യേശുദാസ് അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് ഒതേനന്റെ മകൻ
ഒഥല്ലോ ഇംഗ്ലീഷ് വിലാസം https://ml.wikipedia.org/wiki/Othello Ira Aldridge as Othello , Henry Perronet Briggs (c. 1830)
ഇംഗ്ലീഷ് നാടകകൃത്തായ ഷേക്സ്പിയറിന്റെ പ്രസിദ്ധമായ ഒരു ദുരന്ത നാടകമാണ് ഒഥല്ലോ (പൂർണ്ണ തലക്കെട്ട്: ഒഥല്ലോയുടെ ദുരന്തം, വെനീസിലെ മൂർ ).
1565 ൽ പ്രസിദ്ധീകരിച്ച അൺ കാപിറ്റാനൊ മൊറൊ (ഒരു മൂറിഷ് നാവികൻ) എന്ന ഇറ്റാലിയൻ ചെറുകഥയെ ആധാരമാക്കി എതാണ്ട് 1603ൽ ആണ് ഒഥല്ലോ എഴുതപ്പെട്ടതെന്നു കരുതുന്നു.
Un Capitano Moro ("A Moorish Captain") by Cinthio, a disciple of Boccaccio, first published in 1565.
കഥാപാത്രങ്ങൾ ഒഥല്ലോ , മൂർവംശജനായ വെനീസ് സൈനിക ഉദ്യോഗസ്ഥൻ, നായകൻ ഡെസ്ഡിമോണ , ഒഥല്ലോയുടെ ഭാര്യ, ബ്രബാന്റിയോയുടെ മകൾ, നായിക ഇയാഗോക്ക് , ഒഥല്ലോയുടെ സേവകൻ, എമിലിയയുടെ ഭർത്താവ്, പ്രതിനായകൻ കാഷ്യോ , ഒഥല്ലോയുടെ വിശ്വസ്ത സൈനികൻ എമിലിയ , ഇയാഗോയുടെ ഭാര്യ, ഡെസ്ഡിമോണയുടെ പരിചാരിക.
ബിയാൻസ , കാഷ്യോയുടെ കാമുകി ബ്രബാൻഷ്യോ , വെനീസ് സെനറ്റർ ഗ്രാഷിനൊയുടെ സഹോദരൻ, ഡെസ്ഡിമോണയുടെ പിതാവ്.
റൊഡെറിഗോ , ഡെസ്ഡിമോണയെ പ്രണയിക്കുന്ന വെനീസുകാരൻ വെനീസിലെ ഡൂജ് ഗ്രാറ്റിയാനൊ, ബ്രബാൻഷ്യോയുടെ സഹോദരൻ.
ലൊഡൊവികൊ,ബ്രബാൻഷ്യോയുടെ ബന്ധു.
മൊന്റാനൊ, ക്ലൗൺ ഉദ്യോഗസ്ഥർ, നാട്ടുകാർ, ദൂദൻ, മുതലായവർ കഥ പ്രകടനം 1
ബ്രാബാൻറിയോ എന്ന സെനറ്ററുടെ മകളായ ഡെസ്‌ഡെമോണയും വെനീഷ്യൻ സൈന്യത്തിലെ മൂറിഷ് ജനറലായിരുന്ന ഒഥല്ലോയും തമ്മിലുള്ള രഹസ്യ വിവാഹത്തെക്കുറിച്ച് ഇയാഗോ തന്നോട് പറഞ്ഞിട്ടില്ലെന്ന് സമ്പന്നനും അലിഞ്ഞുചേർന്ന മാന്യനുമായ റോഡ്രിഗോ തന്റെ സുഹൃത്തായ ഇയാഗോയോട് പരാതിപ്പെടുന്നു.
ഡെസ്‌ഡെമോണയെ സ്നേഹിക്കുകയും അവളുടെ പിതാവ് ബ്രബാന്റിയോയോട് അവളുടെ വിവാഹത്തിന് ആവശ്യപ്പെടുകയും ചെയ്തതിനാൽ റോഡറിഗോ അസ്വസ്ഥനാണ്.
തന്നേക്കാൾ കഴിവു കുറഞ്ഞ സൈനികനായി ഇയാഗോ കരുതുന്ന കാസിയോ എന്ന ചെറുപ്പക്കാരനെ തനിക്കു മുകളിൽ ഉയർത്തിയതിന് ഒഥല്ലോയെ ഇയാഗോ വെറുക്കുന്നു, ഒപ്പം ഒഥല്ലോയെ സ്വന്തം നേട്ടത്തിനായി ചൂഷണം ചെയ്യാൻ താൻ പദ്ധതിയിടുന്നതായി റോഡറിഗോയോട് പറയുന്നു.
ബ്രബാന്റിയോയെ ഉണർത്താനും തന്റെ മകളുടെ ഒളിച്ചോട്ടത്തെക്കുറിച്ച് പറയാനും ഇയാഗോ റോഡെറിഗോയെ ബോധ്യപ്പെടുത്തുന്നു.
അതിനിടയിൽ, ഇയാഗോ ഒഥല്ലോയെ കണ്ടെത്താൻ ഒളിച്ചോടുകയും ബ്രബാന്റിയോ അവനെ തേടി വരുന്നുവെന്ന് മുന്നറിയിപ്പ് നൽകുകയും ചെയ്യുന്നു.
റോഡ്രിഗോയാൽ പ്രകോപിതനായ ബ്രബാന്റിയോ, ഒഥല്ലോയെ നേരിടുന്നതുവരെ വിശ്രമിക്കില്ല, എന്നാൽ അക്രമം തടയുന്ന വെനീസ് ഡ്യൂക്കിന്റെ കാവൽക്കാർ നിറഞ്ഞ ഒഥല്ലോയുടെ വസതിയെ അവൻ കണ്ടെത്തുന്നു.
തുർക്കികൾ സൈപ്രസിനെ ആക്രമിക്കാൻ പോകുന്നു എന്ന വാർത്ത വെനീസിൽ എത്തി, അതിനാൽ സെനറ്റർമാരെ ഉപദേശിക്കാൻ ഒഥല്ലോയെ വിളിച്ചു.
ഡ്യൂക്കിന്റെ വസതിയിലേക്ക് ഒഥല്ലോയെ അനുഗമിക്കുകയല്ലാതെ ബ്രാബാന്റിയോയ്ക്ക് മറ്റ് മാർഗമില്ല, അവിടെ ഒഥല്ലോ ഡെസ്ഡിമോണയെ മന്ത്രവാദത്തിലൂടെ വശീകരിച്ചുവെന്ന് ആരോപിക്കുന്നു.
വെനീസിലെ ഡ്യൂക്ക്, ബ്രബാന്റിയോയുടെ ബന്ധുക്കളായ ലോഡോവിക്കോ, ഗ്രാറ്റിയാനോ, വിവിധ സെനറ്റർമാർ എന്നിവർക്ക് മുന്നിൽ ഒഥല്ലോ സ്വയം പ്രതിരോധിക്കുന്നു.
മന്ത്രവാദം കൊണ്ടല്ല, വെനീസിനു മുമ്പുള്ള തന്റെ ജീവിതത്തെക്കുറിച്ച് പറഞ്ഞ സങ്കടകരവും ശ്രദ്ധേയവുമായ കഥകളാണ് ഡെസ്ഡിമോണ തന്നോട് ആകർഷിച്ചതെന്ന് ഒഥല്ലോ വിശദീകരിക്കുന്നു.
താൻ ഒഥല്ലോയെ സ്നേഹിക്കുന്നുവെന്ന് ഡെസ്ഡെമോണ സ്ഥിരീകരിച്ചുകഴിഞ്ഞാൽ സെനറ്റ് സംതൃപ്തനാണ്, എന്നാൽ ഡെസ്ഡിമോണ ഒഥല്ലോയെ ഒറ്റിക്കൊടുക്കുമെന്ന് പറഞ്ഞ് ബ്രബാന്റിയോ പോകുന്നു: "മൂരേ, നിനക്കു കാണാൻ കണ്ണുണ്ടെങ്കിൽ അവളെ നോക്കൂ. അവൾ അവളുടെ അച്ഛനെ ചതിച്ചു, നിന്നെയും".
ഇപ്പോഴും മുറിയിലിരിക്കുന്ന ഇയാഗോ ബ്രബാന്റിയോയുടെ പരാമർശം ശ്രദ്ധിക്കുന്നു.
ഡ്യൂക്കിന്റെ കൽപ്പനപ്രകാരം, സൈപ്രസ് ദ്വീപിൽ തുർക്കികൾ ആക്രമിക്കുന്നതിനെതിരെ വെനീഷ്യൻ സൈന്യത്തോട് ആജ്ഞാപിക്കാൻ ഒഥല്ലോ വെനീസ് വിട്ടു, അവന്റെ പുതിയ ഭാര്യ, പുതിയ ലെഫ്റ്റനന്റ് കാസ്സിയോ, ഇയാഗോ, ഇയാഗോയുടെ ഭാര്യ എമിലിയ, ഡെസ്ഡിമോണയുടെ പരിചാരകയായി.
പ്രകടനം 2
ഒരു കൊടുങ്കാറ്റ് തുർക്കി കപ്പലിനെ നശിപ്പിച്ചതായി കണ്ടെത്താൻ പാർട്ടി സൈപ്രസിൽ എത്തുന്നു.
ഒഥല്ലോ ഒരു പൊതു ആഘോഷത്തിന് ഉത്തരവിടുകയും ഡെസ്ഡിമോണയുമായുള്ള തന്റെ വിവാഹം പൂർത്തിയാക്കാൻ പുറപ്പെടുകയും ചെയ്യുന്നു.
അവന്റെ അഭാവത്തിൽ, ഇയാഗോ കാസിയോയെ മദ്യപിക്കുന്നു, തുടർന്ന് കാസിയോയെ ഒരു വഴക്കിലേക്ക് ആകർഷിക്കാൻ റോഡറിഗോയെ പ്രേരിപ്പിക്കുന്നു.
കോപാകുലനായ കാസിയോയെ ശാന്തനാക്കാൻ മൊണ്ടാനോ ശ്രമിക്കുന്നു, ഇത് അവർ പരസ്പരം പോരടിക്കുന്നതിലേക്ക് നയിക്കുന്നു, തൽഫലമായി മൊണ്ടാനോയ്ക്ക് പരിക്കേറ്റു.
ഒഥല്ലോ വീണ്ടും പ്രത്യക്ഷപ്പെടുകയും എന്താണ് സംഭവിച്ചതെന്ന് പുരുഷന്മാരോട് ചോദിക്കുകയും ചെയ്യുന്നു.
ഒഥല്ലോ കാസിയോയെ അസ്വസ്ഥതയ്ക്ക് കുറ്റപ്പെടുത്തുകയും അവന്റെ പദവിയിൽ നിന്ന് നീക്കം ചെയ്യുകയും ചെയ്യുന്നു.
അസ്വസ്ഥനായ കാസിയോ, തന്റെ ഭർത്താവിനെ തിരിച്ചെടുക്കാൻ പ്രേരിപ്പിക്കാൻ ഡെസ്ഡിമോണയോട് ആവശ്യപ്പെടാൻ ഇയാഗോയെ പ്രേരിപ്പിക്കുന്നു.
അപ്പോൾ അവൾ വിജയിക്കുന്നു.
പ്രകടനം 3
കാസിയോയെയും ഡെസ്‌ഡിമോണയെയും സംശയിക്കാൻ ഇയാഗോ ഇപ്പോൾ ഒഥല്ലോയെ പ്രേരിപ്പിക്കുന്നു.
ഡെസ്ഡിമോണ ഒരു തൂവാല (ഒഥല്ലോ അവൾക്ക് നൽകിയ ആദ്യ സമ്മാനം) താഴെയിടുമ്പോൾ, എമിലിയ അത് കണ്ടെത്തി, അത് തന്റെ ഭർത്താവ് ഇയാഗോയ്ക്ക് നൽകുന്നു, അവന്റെ അഭ്യർത്ഥന പ്രകാരം, അവൻ എന്താണ് ചെയ്യാൻ ഉദ്ദേശിക്കുന്നതെന്ന് അറിയില്ല.
ഒഥല്ലോ പ്രത്യക്ഷപ്പെടുകയും, തന്റെ ക്യാപ്റ്റനുമായുള്ള ഭാര്യയുടെ അവിശ്വസ്തതയെക്കുറിച്ച് ഇയാഗോയ്ക്ക് ബോധ്യപ്പെടുകയും, ഡെസ്ഡിമോണയുടെയും കാസിയോയുടെയും മരണത്തിന് ഇയാഗോയുമായി പ്രതിജ്ഞയെടുക്കുകയും, അതിനുശേഷം അദ്ദേഹം ഇയാഗോയെ തന്റെ ലെഫ്റ്റനന്റ് ആക്കുകയും ചെയ്യുന്നു.
ഇയാഗോ ഒഥല്ലോയുടെ മനസ്സിൽ സംശയത്തിന്റെ വിത്തുകൾ വിതയ്ക്കുകയും ഒഥല്ലോയുടെ വിധി അനിവാര്യമായും മുദ്രകുത്തുകയും ചെയ്യുന്ന രംഗമായതിനാൽ ആക്റ്റ് III, സീൻ iii നാടകത്തിന്റെ വഴിത്തിരിവായി കണക്കാക്കപ്പെടുന്നു.
പ്രകടനം 4
ഇയാഗോ കാസിയോയുടെ താമസസ്ഥലത്ത് തൂവാല നട്ടുപിടിപ്പിക്കുന്നു, തുടർന്ന് ഇയാഗോ അവനെ ചോദ്യം ചെയ്യുമ്പോൾ കാസിയോയുടെ പ്രതികരണങ്ങൾ കാണാൻ ഒഥല്ലോയോട് പറയുന്നു.
പ്രാദേശിക വേശ്യയായ ബിയാൻകയുമായുള്ള തന്റെ ബന്ധത്തെക്കുറിച്ച് സംസാരിക്കാൻ ഇയാഗോ കാസിയോയെ പ്രേരിപ്പിച്ചു, എന്നാൽ അവളുടെ പേര് വളരെ നിശബ്ദമായി മന്ത്രിച്ചു, ഇരുവരും ഡെസ്ഡിമോണയെക്കുറിച്ചാണ് സംസാരിക്കുന്നതെന്ന് ഒഥല്ലോ വിശ്വസിക്കുന്നു.
പിന്നീട്, കാസിയോ തനിക്ക് മറ്റൊരു കാമുകനിൽ നിന്ന് ലഭിച്ച ഒരു സെക്കൻഡ് ഹാൻഡ് സമ്മാനം നൽകിയതായി ബിയാങ്ക കുറ്റപ്പെടുത്തുന്നു.
ഒഥല്ലോ ഇത് കാണുകയും ഡെസ്ഡിമോണയിൽ നിന്ന് കാസിയോക്ക് തൂവാല ലഭിച്ചതായി ഇയാഗോ അവനെ ബോധ്യപ്പെടുത്തുകയും ചെയ്യുന്നു.
രോഷാകുലനായ ഒഥല്ലോ തന്റെ ഭാര്യയെ കൊല്ലാൻ തീരുമാനിക്കുകയും കാസിയോയെ കൊല്ലാൻ ഇയാഗോയോട് പറയുകയും ചെയ്യുന്നു.
ഒഥല്ലോ ഡെസ്ഡിമോണയുടെ ജീവിതം ദുസ്സഹമാക്കുകയും സന്ദർശിക്കുന്ന വെനീഷ്യൻ പ്രഭുക്കന്മാരുടെ മുന്നിൽ അവളെ അടിക്കുകയും ചെയ്യുന്നു.
അതിനിടെ, തന്റെ പണത്തിനും ഡെസ്ഡിമോണയെ വിജയിപ്പിക്കാനുള്ള ശ്രമങ്ങൾക്കും പകരമായി ഇയാഗോയിൽ നിന്ന് ഫലമൊന്നും ലഭിച്ചിട്ടില്ലെന്ന് റോഡ്രിഗോ പരാതിപ്പെടുന്നു, എന്നാൽ കാസിയോയെ കൊല്ലാൻ ഇയാഗോ അവനെ ബോധ്യപ്പെടുത്തുന്നു.
പ്രകടനം 5
കാസിയോ ബിയാങ്കയുടെ താമസസ്ഥലം വിട്ടതിനുശേഷം ഇയാഗോ വഴി കൃത്രിമം കാണിച്ച റോഡ്രിഗോ തെരുവിൽ വെച്ച് കാസിയോയെ ആക്രമിക്കുന്നു.
കാസിയോ റോഡ്രിഗോയെ മുറിവേൽപ്പിക്കുന്നു.
വഴക്കിനിടെ, ഇയാഗോ കാസിയോയുടെ പുറകിൽ നിന്ന് വന്ന് അവന്റെ കാലിന് ഗുരുതരമായി വെട്ടുന്നു.
ഇരുട്ടിൽ, ഇയാഗോ തന്റെ വ്യക്തിത്വം മറയ്ക്കുന്നു, ലോഡോവിക്കോയും ഗ്രാറ്റിയാനോയും സഹായത്തിനായുള്ള കാസിയോയുടെ നിലവിളി കേൾക്കുമ്പോൾ, ഇയാഗോ അവരോടൊപ്പം ചേരുന്നു.
കാസ്സിയോ റോഡ്രിഗോയെ തന്റെ അക്രമികളിൽ ഒരാളായി തിരിച്ചറിയുമ്പോൾ, ഇയാഗോ രഹസ്യമായി റോഡ്രിഗോയെ കുത്തുന്നു, തന്ത്രം വെളിപ്പെടുത്തുന്നത് തടയുന്നു.
കാസിയോയെ കൊല്ലാനുള്ള ഗൂഢാലോചന പരാജയപ്പെട്ടെന്ന് ഇയാഗോ ബിയാങ്കയെ കുറ്റപ്പെടുത്തുന്നു.
ഒഥല്ലോ ഡെസ്ഡിമോണയെ അഭിമുഖീകരിക്കുന്നു, തുടർന്ന് അവളെ ഒരു തലയിണ കൊണ്ട് ശ്വാസം മുട്ടിക്കുന്നു.
എമിലിയ എത്തുമ്പോൾ, മരിക്കുന്നതിന് മുമ്പ് ഡെസ്ഡെമോണ തന്റെ ഭർത്താവിനെ പ്രതിരോധിക്കുന്നു, ഒഥല്ലോ ഡെസ്ഡിമോണയെ വ്യഭിചാരം ആരോപിച്ചു.
എമിലിയ സഹായത്തിനായി വിളിക്കുന്നു.
മുൻ ഗവർണർ മൊണ്ടാനോ ഗ്രാറ്റിയാനോയ്ക്കും ഇയാഗോയ്ക്കും ഒപ്പം എത്തുന്നു.
തെളിവായി ഒഥല്ലോ തൂവാലയെ പരാമർശിക്കുമ്പോൾ, തന്റെ ഭർത്താവ് ഇയാഗോ എന്താണ് ചെയ്തതെന്ന് എമിലിയ മനസ്സിലാക്കുന്നു, അവൾ അവനെ തുറന്നുകാട്ടുന്നു, തുടർന്ന് ഇയാഗോ അവളെ കൊല്ലുന്നു.
ഡെസ്‌ഡിമോണയുടെ നിരപരാധിത്വം വൈകി മനസ്സിലാക്കിയ ഒഥല്ലോ, ഇയാഗോയെ കുത്തുന്നു, പക്ഷേ മാരകമല്ല, ഇയാഗോ ഒരു പിശാചാണെന്ന് പറഞ്ഞു, അവന്റെ ശിഷ്ടകാലം വേദനയോടെ ജീവിക്കാൻ അവൻ ആഗ്രഹിക്കുന്നു.
ഇയാഗോ തന്റെ ഉദ്ദേശ്യങ്ങൾ വിശദീകരിക്കാൻ വിസമ്മതിച്ചു, ആ നിമിഷം മുതൽ നിശബ്ദത പാലിക്കുമെന്ന് പ്രതിജ്ഞയെടുത്തു.
റോഡ്രിഗോ, എമിലിയ, ഡെസ്ഡിമോണ എന്നിവരുടെ കൊലപാതകങ്ങൾക്ക് ഇയാഗോയെയും ഒഥല്ലോയെയും ലോഡോവിക്കോ പിടികൂടുന്നു, എന്നാൽ ഒഥല്ലോ ആത്മഹത്യ ചെയ്യുന്നു.
ലോഡോവിക്കോ കാസിയോയെ ഒഥല്ലോയുടെ പിൻഗാമിയായി നിയമിക്കുകയും ഇയാഗോയെ ന്യായമായി ശിക്ഷിക്കാൻ അവനെ ഉദ്‌ബോധിപ്പിക്കുകയും ചെയ്യുന്നു.
തുടർന്ന് ഇയാഗോയുടെ പ്രവൃത്തികളെ അപലപിക്കുകയും എന്താണ് സംഭവിച്ചതെന്ന് മറ്റുള്ളവരോട് പറയുകയും ചെയ്യുന്നു.
മൂർവംശജനായ വെനീസ് സൈനിക ഉദ്യോഗസ്ഥനായ ഒഥല്ലോ, ഡെസ്ഡിമോണയെ വിവാഹം കഴിക്കുന്നു.
ഡെസ്ഡിമോണ പാതിവ്രത്യ ലംഘനം നടത്തിയെന്ന് യജമാനനെ വിശ്വസിപ്പിക്കാൻ അയാൾ കെണിയൊരുക്കുന്നു.
ഡെസ്ഡിമോണയുടെ തൂവാല സൂത്രത്തിൽ കൈക്കലാക്കുന്ന അയാൾ അത് ഒഥല്ലോയുടെ വിശ്വസ്ത സൈനികനായ കാഷ്യോയുടെ ഭവനത്തിൽ കൊണ്ടിടുന്നു.
തുടർന്ന് ഒഥല്ലോ ആത്മഹത്യ ചെയ്യുന്നു.
ഓർക്കിഡ് ഇംഗ്ലീഷ് വിലാസം https://ml.wikipedia.org/wiki/Orchidaceae
ഓർക്കിഡേസിയേ (orchidaceae) കുടുംബത്തിൽ പെട്ടതാണ് ഓർക്കിഡ് ( Orchid ).
മരവാഴ എന്ന്  മലയാളത്തിൽ പേരുള്ള ഓർക്കിഡ് ഒരു അധിസസ്യമാണ് .
800 ജനുസ്സുകൾ ഉള്ള ഓർക്കിഡ് ഏഷ്യ , ദക്ഷിണ അമേരിക്ക മുതലായ സ്ഥലങ്ങളിൽ കണ്ട് വരുന്നു .
പുഷ്പിക്കുന്ന സസ്യങ്ങളിൽ ഏറ്റവും വലിയ കുടുംബം ഓർക്കിഡിന്റേതായി കരുതപ്പെടുന്നു.
സുഗന്ധ വിളയായ വാനില ( Vanilla ) ഇ കുടുംബത്തിലെ ഒരംഗമാണ്.
പല നിറങ്ങളിലും ആകൃതിയിലും  കാണപ്പെടുന്ന ഇതിന്റെ പൂക്കൾ മനോഹരവും, താരതമ്യേന കൂടുതൽ ദിവസം കൊഴിയാതെ നിൽക്കുന്നതുമാണ്.
ഇക്കാരണങ്ങളാൽ  ലോകമെമ്പാടുമുള്ള പുഷ്പ പ്രേമികളുടെയിടയിൽ ഏറ്റവും സ്വീകാര്യതയുള്ള ചെടികളിലെ പ്രമുഖ സ്ഥാനം തന്നെ ഓർക്കിഡിനുണ്ട്.
ഗ്രീക്ക് ഭാഷയിൽ 'വൃഷണങ്ങൾ' എന്ന അർത്ഥം വരുന്ന 'ഓർക്കിസ്' എന്ന പദത്തിൽ നിന്നാണ് 'ഓർക്കിഡ്' എന്ന പേർ രൂപപ്പെട്ടത്.
പുരാതന ഗ്രീക്ക് ചരിത്രകാരനായ തിയോഫ്രാസ്റ്റസ് (370-285 ബി.സി.) തന്റെ ചെടികളെ കുറിച്ചുള്ള പുസ്തത്തിൽ വൃഷണങ്ങൾക്ക് സമാനമായ വേരുകളുള്ള ചെടിയെക്കുറിച്ച് പരാമർശിക്കുകയുണ്ടായി.
ഈ പരാമർശ‍മാണ് ഓർക്കിഡിന്‌ ആ പേർ സിദ്ധിക്കാൻ കാരണമായത്.
പല ഓർക്കിഡുകളുടെയും ജന്മദേശം കിഴക്കൻ ഹിമാലയം, അസ്സാം, ഡാർജിലിംഗ് കുന്നുകൾ, ദക്ഷിണേന്ത്യയിലെ കൊടൈക്കനാൽ പോലെയുള്ള ഉയർന്ന പ്രദേശങ്ങളാണ്.
ശ്രീലങ്ക, ജാവ, ബോർണിയോ, ഹാവായ്, തായ്‌ലൻഡ്, ദക്ഷിണാഫ്രിക്ക എന്നിങ്ങനെയുള്ള ഉഷ്ണമേഖലാപ്രദേശങ്ങളും ഇവയുടെ ജന്മഭൂമിയാണ്.
ഓർക്കിഡ് കൃഷി
ചെറിയ തടിക്കഷണങ്ങളിലോ കെട്ടിത്തൂക്കിയിരിക്കുന്ന ചെറിയ ചട്ടികളിലും ഓർക്കിഡുകൾ വളർത്താറുണ്ട്.
ചട്ടിയുടെ വശങ്ങളിൽ വായു കടക്കുന്നതിനും നീർവാർച്ചയ്ക്കും സുഷിരങ്ങൾ ഉണ്ടായിരിക്കണം.
ചട്ടിയിൽ നിറയ്ക്കുന്ന മിശ്രിതത്തിൽ ഇഷ്ടികയുടെ ചെറിയ കഷണങ്ങൾ, ചകിരി , കരികഷണങ്ങൾ എന്നിവ ഉണ്ടായിരിക്കണം.
മാർച്ച്-ഏപ്രിൽ മാസങ്ങളില്ലാണ് ഇവ പുഷ്പ്പിക്കുന്നത്.
ഓർക്കിഡുകൾ കൂടെക്കൂടെ നനയ്ക്കുകയും ഈർപ്പമുള്ള സാഹചര്യങ്ങൾ സൂക്ഷിച്ച് തണുപ്പ് നിലനിർത്തേണ്ടതാണ്.
ചിത്രശാല വിവിധ ഓർക്കിഡ് പൂവുകളുടെ ചിത്രങ്ങൾ ഗ്രൌണ്ഡ് ഓർക്കിഡ് ഗ്രൌണ്ഡ് ഓർക്കിഡ് സ്പൈഡർ ഓർക്കിഡ് അണ്ണാറകണ്ണൻ വാഴ ഗ്രൌണ്ഡ് ഓർക്കിഡ് സോനിയ വെള്ള ഓർക്കിഡ് വിരിഞ്ഞ വയലറ്റ് ഓർക്കിഡ് മഞ്ഞ ഓർക്കിഡ് മഞ്ഞ ഓർക്കിഡ് അവലംബം
ഓർക്കിഡ് മാന്റിസ്
തെക്കുകിഴക്കേ ഏഷ്യയിലെ മഴക്കാടുകളിൽ കാണുന്ന ഒരു തൊഴുകയ്യൻ പ്രാണിയാണ് ഓർക്കിഡ് മാന്റിസ് (Hymenopus coronatus) .
ഇത് H. bicornis , എന്നും അറിയപ്പെടുന്നു.
walking flower mantis , ( pink ) orchid mantis എന്നെല്ലാം ഇതിനു പേരുകൾ ഉണ്ട്.
സ്വഭാവവും കാഴ്ചയിലെ രീതിയും അനുസരിച്ച് പലതരത്തിലുള്ള ഫ്ലവർ മാന്റിസുകളിൽ ഒന്നാണിത്.
കാട്ടിൽ H. coronatus -നെ മലേഷ്യയിൽ കാണാറുണ്ട്.
ഓർക്കിഡ് പൂവിന്റെ ഭാഗമെന്നരീതിയിലുള്ള മിമിക്രിക്കും പ്രച്ഛന്നവേഷത്തിനും യോജിച്ചരീതിയിൽ ആണ് ഇതിന്റെ അതീവഭംഗിയാർന്ന നിറഭേദങ്ങൾ.
നടക്കാനുതകുന്ന നാലുകാലുകളാവട്ടെ പൂവിന്റെ ഇതളുകൾ പോലെതോന്നും.
പല്ലുകളുള്ള മുന്നിലെ കാലുകളുടെ ജോഡി ഇരയെ പിടിക്കാനും ഉപയോഗിക്കുന്നു.
ഏതൊരു തൊഴുകയ്യൻ പ്രാണി ഇനങ്ങളിലും ഇത്രയ്ക്കും ആൺപെൺ വ്യതിയാനമുള്ള വേറെ സ്പീഷിസ് ഇല്ലെന്നുതന്നെ പറയാം: ആണുങ്ങൾ പെണ്ണുങ്ങളുടെ പകുതിമാത്രം വലിപ്പമുള്ളവരാണ്.
ഉണ്ടായി വരുന്ന നിംഫുകളുടെ ആദ്യകാലരൂപം  റെഡുവിഡേ കുടുംബത്തിലെ പ്രാണികളെ അനുസ്മരിപ്പിക്കുന്നതാണ്.
ഇവയുടെ കടി ശക്തിയേറിയതും ഇവയ്ക്ക് മോശം രുചിയുള്ളതുമാണ്.
പിന്നാമ്പുറത്തിന്റെ നിറമനുസരിച്ച് ഇവയ്ക്ക് പിങ്കിനും ബ്രൗണിനും ഇടയിൽ നിറം മാറാൻ കഴിവുള്ളവയാണ്.
Hymenopus coronatus നെ തെക്കുകിഴക്കേ ഏഷ്യയിലെ മഴക്കാടുകളിലാണ് കാണുന്നത്.
മലേഷ്യയിലും , മ്യാന്മറിലും , തായ്‌ലാന്റിലും ഇന്തോനേഷയിലും ഇവയെ കണ്ടുവരുന്നു.
സ്വഭാവം An adult female H. coronatus on and mimicking a Phalaenopsis orchid ഭക്ഷണരീതി
മാംസഭോജികളായ ഇവ, വളർത്തുന്ന അവസരങ്ങളിൽ ശലഭങ്ങളെ ഭക്ഷിക്കാൻ ഇഷ്ടപ്പെടുന്നവയാണ്.
ചെറുപ്രാണികളും തുള്ളന്മാരും, ഈച്ചകളും, വണ്ടുകളും, തേനീച്ചപോലെയുള്ള കുത്തുന്ന പ്രാണികളെയും ഇവ തിന്നാറുണ്ട്.
അധികം അടുത്തുവന്നാൽ സ്വന്തം സ്പീഷിസിനെയും ഇവ പിടിച്ചുതിന്നാറുണ്ട്.
തന്നെക്കാളും വലിപ്പമുള്ള നട്ടെല്ലുള്ള ജീവികളായ പല്ലികളെയും, പക്ഷികളെയും, തവളകളെയും ആമകളെയും എലികളെയും തിന്നാൻ സമർത്ഥരാണ് തൊഴുകയ്യൻ പ്രാണികൾ.
മനുഷ്യസംസ്കാരത്തിൽ ചരിത്രം Drawing of nymph of " Hymenopus bicornis in active pupa stage" by James Wood-Mason, who sent it to Alfred Russel Wallace , who in turn lent it to Edward Bagnall Poulton for his 1890 book The Colours of Animals .
1889-ലെ "ഡാർവിനിസം" എന്ന പുസ്തകത്തിൽ, ആൽഫ്രഡ് റസ്സൽ വാലസ് തൊഴുകൈയ്യൻ പ്രാണി അപൂർവ്വം ആണെന്നറിയപ്പെടുന്നു.